  Анжелика Тихонова корреспондент 2021-тӥ арын Ижкарын выль модельной библиотека усьтозы. Со Надежда Крупская нимо лыдӟетъюртлэн инъетаз луоз. Со сярысь Ижкарлэн тӧроез Олег Бекмеметьев «ВКонтакте» мерлыко вотэсысь бамаз ивортӥз. Библиотекаез кылдытон понна федерал коньдэтысь 5 миллион манет но кар коньдэтысь 2 миллион 300 сюрс манет висъялозы Татын конференц-зал, творчествоен вырыны, мастер-классъёслы, ог-оген вераськыны, театр возьматонъёслы, мунё смектакльёслы, тренингъёслы, нимаз консультациослы залъёс кылдозы. Библиотекалэн фондаз 1 сюрс выль книгаос вуозы. Лыдӟисьёслы Литрес электрон библиотекае дунтэк пырын луонлык усьтӥськоз Олег Бекмеметьев, Ижкарлэн тӧроезМодельной библиотекаез кылдытон ужъёсты «Культура» йӧскалык ӵектос улсын нуозы. Пусъём, Надежда Крупская нимо лыдӟетъюртэз 2019-тӥ арын тупатъяны кутскизы. Соку «Большой ремонт» ӵектос улсын липетсэ выльдӥзы. Ватсалом, Ижкарын та кыкетӥез модельной библиотека луоз ини. Нырысетӥез – И. А. Наговицын лыдӟетъюртлэн инъетаз - 2019-тӥ арын усьтӥськиз. Тодэ вайытом, 2021-тӥ ар ӵоже Удмуртиысь витяз лыдӟетъюртъёсын Гожтэт тодонъя центръёс (Центр грамотности) кылдозы.  Тегъёс: Лулчеберет Ижкар Удмуртия лыдетъюрт  